ચિત્તથી ચિંતવેલું, વચનથી પ્રાથેલું કાયાથી પ્રારંભેલું કાર્ય ત્યાં સુધી જ સિદ્ધ થતું નથી કે જયાં સુધી શ્રી પંચપરમેષ્ઠી નમસ્કાર સ્મરવામાં નથી આવતો. ભોજન સમયે, શયન સમયે, જાગવાના સમયે, પ્રવેશ સમયે, ભય વખતે, કષ્ટ વખતે દરેક વખતે પંચનમસ્કારનું સ્મરણ સતત રાખવું જ જોઇએ. હજારો પાપ કરનારા, સેંકડો જંતું મારનારા નિયમો પણ નવકાર મહામંત્રનું અનુષ્ઠાન કરીને સ્વર્ગે સિધાવ્યાના દાખલા મોજૂદ છે. મહામંત્ર શ્રી નવકાર એ સંસારમાં સારભૂત મંત્ર છે. ત્રિલોકમાં પણ અનુપમ છે. તેનાથી જ સર્વ પાપનો નાશ થાય છે. તે જ સંસારનો ઉદ્ધાર છે. તે જ સિદ્ધિ આપે છે. કેવલ જ્ઞાન આપે છે હે ભવ્યો, તમે વારંવાર નવકાર મંત્ર જપો. જાપ કરાયેલા આ નવકાર મહામંત્ર જન્મ મરણની જંજાળમાંથી છોડાવનાર છે. નવકાર મહામંત્ર સર્વ સારની ગાંઠ સ્વરૂપે છે. નવકાર નમસ્કાર મહામંત્ર તે દુર્લભ વસ્તુની પ્રાપ્તિ છે જે નવકારને અંત સમયે ભાવપૂર્વક ભજે છે તે સુખને આમંત્રે છે. તે તેનાં દુઃખોને જલાંજલિ આપે છે.